**भारत सरकार**

**रसायन एवं उर्वरक मंत्रालय**

**औषध विभाग**

**राज्य सभा**

**अतारांकित प्रश्‍न संख्‍या 643**

**दिनांक 08 फरवरी, 2019 को उत्तर दिए जाने के लिए**

**भारतीय औषधि और फार्मास्यूटिकल्स लिमिटेड के संविदा कामगारों की मजदूरी में संशोधन**

**643. श्री बिनोय विश्वम:**

 क्या **रसायन और उर्वरक** मंत्री यह बताने की कृपा करेंगे कि :

(क) भारतीय औषधि और फार्मास्यूटिकल्स लिमिटेड (आईडीपीएल) ने पिछले चार वर्षों के दौरान वर्ष-वार कुल कितना कारोबार किया;

(ख) भारतीय औषधि और फार्मास्यूटिकल्स लिमिटेड में संविदा के आधार पर नियुक्त किए गए लोगों की कुल संख्या कितनी है;

(ग) पिछले चार वर्षों में संविदा कामगारों को भुगतान की गई मजदूरी का माह-वार ब्यौरा क्या है;

(घ) संविदा कामगारों की मजदूरी में पिछली बार कब संशोधन किया गया था; और

(ङ) क्या सरकार ने पिछले चार वर्षों में उनकी मजदूरी में संशोधन करने के लिए कोई कदम उठाए हैं?

**उत्तर**

**सड़क परिवहन और राजमार्ग मंत्रालय; जहाजरानी मंत्रालय और रसायन एवं उर्वरक मंत्रालय में राज्य मंत्री**

**(श्री मनसुख एल. मांडविया)**

**(क):** विगत चार वर्षों के दौरान, इंडियन ड्रग्स एंड फार्मास्यूटिकल्स लिमिटेड (आईडीपीएल) के कुल कारोबार का वर्ष-वार ब्यौरा निम्नानुसार है:-

**वर्ष राशि (लाख रुपए में)**

2014-15 6156.20

2015-16 8422.15

2016-17 7479.41

2017-18 3175.00 (ऑडिट किए बिना)

**(ख):** दिनांक 01.02.2019 की स्थिति के अनुसार, संविदा के आधार पर आईडीपीएल में संविदात्मक कर्मचारियों की कुल संख्या 105 है।

**(ग):** विगत चार वर्षों के दौरान, संविदा कामगारों को भुगतान की गई मजदूरी का विवरण अनुलग्नक के रूप में संलग्न है।

**(घ):** आईडीपीएल काम में लगे सभी संविदात्मक श्रमशक्ति को समेकित मासिक पारिश्रमिक का भुगतान कर रहा है। इस प्रकार, मजदूरी में संशोधन करना उपयुक्त नहीं है।

**(ङ):** जी नहीं। आईडीपीएल एक रुग्ण कंपनी है। इसके अतिरिक्त, 28.12.2016 को आयोजित अपनी बैठक में मंत्रिमंडल ने सरकारी एजेंसियों को उनकी अधिशेष भूमि की बिक्री से प्राप्त आय से उनकी देयताओं को पूरा करने के बाद, आईडीपीएल को बंद करने का निर्णय लिया। इस संबंध में आवश्यक अनुवर्ती कार्रवाई की जा रही है।

अनुलग्नक

**दिनांक 08.02.2019 के राज्य सभा के अतारांकित प्रश्न संख्या 643 के भाग (ग) के उत्तर में संदर्भित**

आईडीपीएल में संविदा कामगारों को भुगतान की गई मजदूरी का माह-वार ब्यौरा

**(**रुपए लाख में**)**

|  |  |  |  |  |
| --- | --- | --- | --- | --- |
| महीना | **2014-15** | **2015-16** | **2016-17** | **2017-18** |
| अप्रैल | 14.05 | 21.04 | 25.43 | 25.85 |
| मई | 14.64 | 20.27 | 27.34 | 25.72 |
| जून | 15.93 | 20.43 | 26.32 | 25.58 |
| जुलाई | 15.68 | 21.22 | 25.35 | 24.69 |
| अगस्त | 15.82 | 21.88 | 27.79 | 24.52 |
| सितम्बर | 17.65 | 22.78 | 28.70 | 23.93 |
| अक्तूबर | 17.88 | 22.20 | 28.16 | 25.03 |
| नवम्बर | 18.19 | 22.62 | 27.85 | 24.66 |
| दिसम्बर  | 19.09 | 22.75 | 27.79 | 25.21 |
| जनवरी | 19.90 | 22.62 | 27.83 | 25.23 |
| फरवरी | 20.25 | 24.00 | 27.27 | 24.21 |
| मार्च  | 20.11 | 24.13 | 22.61 | 23.75 |
|  | **211.08** | **265.95** | **322.33** | **298.37** |

\*\*\*\*\*